****

**Bērnu aizsardzības centrs**

Eiropas Sociālā fonda Plus projekts Nr. 4.3.6.5/1/24/I/001

“Atbalsta pasākumi bērniem ar uzvedības vai atkarību problēmām un to ģimenēm”

**Informatīvais ziņojums par projekta aktualitātēm**

01.09.2024.

 Bērnu aizsardzības centrs (turpmāk – centrs) Eiropas Sociālā fonda Plus līdzfinansētā projekta “Atbalsta pasākumi bērniem ar uzvedības vai atkarību problēmām un to ģimenēm”, Nr. 4.3.6.5/1/24/I/001 (turpmāk – projekts) īstenošanas nodrošināšanai ir izveidojis Atbalsta pakalpojumu departamentu (turpmāk – APD). Tā darbu vada departamenta direktore. Departamentā ir 2 nodaļas – Projekta atbalsta pakalpojumu ieviešanas nodaļu un Projekta administrēšanas nodaļu. Projekta ieviešanas nodaļā darbu uzsākuši 3 bērna atbalsta speciālisti, 1 projekta koordinators bērnu tiesību aizsardzības jautājumos un 4 vecākie eksperti, savukārt projekta administrēšanas nodaļā – vadošais finansists, 2 koordinatori administratīvajos jautājumos, referente un 2 juriskonsulti. Nodaļu darbu vada nodaļu vadītāji.

 2024.gada jūlijā SIA “Projektu un kvalitātes vadība” ir uzsākts īstenot pirmās projektā plānotās aktivitātes - atbalsta sistēmas un pakalpojumu pieejamības izvērtēšanu bērniem ar uzvedības vai atkarību problēmām vai to attīstības risku un viņu ģimenēm, un vadlīniju izstrādi bērna atbalsta speciālista darbam ar bērniem ar uzvedības vai atkarību problēmām vai to attīstības risku.

 2024.gada 8. jūlijā noslēgtā līguma ietvaros (iepirkums Nr. 2024/4.2.-5/6 “Atbalsta sistēmas un pakalpojumu pieejamības izvērtējums bērniem ar uzvedības vai atkarību problēmām vai to attīstības risku un viņu ģimenēm”) SIA “Projektu un kvalitātes vadība” pētīs un vērtēs bērniem, t.sk. ārpusģimenes aprūpē esošiem bērniem, ar uzvedības vai atkarību problēmām vai to attīstības risku un viņu ģimenēm, t.sk. audžuģimenēm un aizbildņiem, pieejamo atbalsta sistēmu un pakalpojumus labklājības, veselības, izglītības un kultūras jomās, kā arī izstrādās priekšlikumus atbalsta sistēmas un pakalpojumu attīstībai. Izvērtējuma un priekšlikumu izstrādē būtiska loma būs sabiedriskās domas izpētei, kurā savu viedokli varēs izteikt gan bērni ar uzvedības vai atkarību problēmām vai to attīstības risku un viņu ģimenes, gan pakalpojumu sniedzēji, kas nodrošina atbalstu un pakalpojumus, gan izglītības iestāžu darbinieki un darba devēji, gan sabiedrība kopumā. Šis izvērtējums ļaus bērnu politikas veidotājiem īstenot mērķtiecīgākas darbības jaunu iniciatīvu attīstīšanai, savukārt speciālistiem, kuri ikdienā strādā ar bērniem, ļaus sniegt plašāku informāciju par to, kur un kādu atbalstu bērni un ģimenes var saņemt. Izvērtējumā iegūtā informācija tiks izmantota citu secīgu projekta aktivitāšu īstenošanā, piemēram, atbalsta pakalpojumu kataloga izstrādē, kur tiks atspoguļota informācija par labklājības, veselības, izglītības un kultūras jomās pieejamajiem pakalpojumiem un atbalstu, bērnu uzvedības vai atkarību problēmu agrīnu risku novērtēšanas rīka izstrādes nodrošināšanai un pašvaldībās pieejamā pakalpojumu groza izstrādē un citās aktivitātēs, kas uzlabos bērnu un ģimeņu ikdienu.

 2024.gada 19. jūlijā noslēgtā līguma ietvaros (iepirkums Nr. BAC 2024/4.2-5/3 “Vadlīniju izstrāde Bērna atbalsta speciālista darbam ar bērniem ar uzvedības vai atkarību problēmām un profesionālās kompetences pilnveides programmas un mācību metodikas izstrāde un aprobācija” sadarbībā ar centra Kompetenču pilnveides nodaļu, SIA “Projektu un kvalitātes vadība” pētīs ārvalstu un Latvijas speciālistu praksi darbā bērniem ar uzvedības vai atkarību problēmām vai to attīstības risku, kā arī līdzīgas profesionālās izglītības un neformālās izglītības programmas speciālistiem, kas strādā ar šiem bērniem. Balstoties uz izpētē secināto, izstrādās vadlīnijas bērna atbalsta speciālistiem un profesionālās kompetences pilnveides programmu un mācību metodiku, kā arī organizēt bērna atbalsta speciālistu mācības. Ņemot vērā, ka šī profesijā Latvijā ir jauna, tas ļaus attīstīt profesionāli sagatavotu speciālistu tīklu, kas efektīvi īstenos bērna tiesību un labāko interešu nodrošināšanu.

 Lai nodrošinātu bērna atbalsta speciālistu pakalpojumu pieejamību Latvijas reģionos, centrs sadarbībā ar Valsts nekustamajiem īpašumiem un pašvaldībām ir identificējis bērnu atbalsta speciālistam darbam atbilstošākās telpas visos Latvijas plānošanas reģionos – Rīgā, Gulbenē (Vidzemes reģions), Liepājā (Kurzemes reģions), Preiļos (Latgales reģions) un Jelgavā (Zemgales reģions). Katrā no reģioniem darbu veiks 2 atbalsta speciālisti, Rīgā – 3 atbalsta speciālisti.

 Lai centrs paplašinātu bērniem ar uzvedības vai atkarību problēmām vai to attīstības risku un viņu ģimenēm, t.sk. audžuģimenēm un aizbildņiem, pieejamos pakalpojumus, APD ir veicis priekšsdarbus arī citu projekta aktivitāšu īstenošanai.

 2024.gada 6. augustā tika izsludināts iepirkums Nr. 2024/4.2-5/13 “Tematiska atbalsta grupu nodrošināšana bērniem ar uzvedības vai atkarību problēmām un viņu ģimenēm, atbalsta grupu vadītāju mācību programmas izstrāde un līdzinieku konsultāciju koordinēšana” un notiek saņemto piedāvājumu vērtēšana. Plānotā iepirkuma mērķis ir, organizējot atbalsta grupas bērniem ar uzvedības vai atkarību problēmām vai to attīstības risku un viņu ģimenēm, tai skaitā audžuģimenēm un aizbildņiem, nodrošināt izglītojošu un informatīvu atbalstu. Atbalsta grupas plānotas visos Latvijas reģionos. Atbalsta grupās varēs piedalīties gan bērni, kuriem ir uzvedības vai atkarību problēmas vai to attīstības risks, gan viņu brāļi un māsas, gan vecāki, audžuvecāki vai aizbildņi. Šī iepirkuma ietvaros plānots izstrādāt mācību programmu atbalsta grupu vadītājiem, lai viņus sagatavotu līdzinieku konsultāciju koordinēšanas nodrošināšanai, tai skaitā līdzinieku sagatavošanai konsultēšanas darbam. Līdziniekus plānots izraudzīties no atbalsta grupu dalībnieku loka, ar mērķi sniegt neformālu atbalstu konsultāciju veidā citiem atbalsta grupu dalībnieki, kuriem būtu svarīgs individuāls atbalsts un līdzcilvēka pamudinājums sev svarīgo jautājumu risināšanā.

 2024. gada 23.augstā atkārtoti tika izsludināts iepirkums Nr. 2024/4.2-5/22 “Speciālistu telefona konsultāciju un to publicitātes nodrošināšana”. Pretendentu pieteikšanās termiņš noteikts līdz 2024.gada 12. septembrim. Iepirkuma mērķis ir nodrošināt izglītojoša un informatīva atbalsta sniegšanu bērniem un viņu ģimenēm, tai skaitā audžuģimenēm un aizbildņiem, bērnu uzvedības vai atkarību problēmu vai to attīstības risku atpazīšanā un problēmsituāciju risināšanā. Telefona konsultācijas notiks akciju veidā, kur katrai akcijai būs paredzēta cita tēma un izvēlēti piemērotākie speciālisti. Lai pēc iespējas plašāka sabiedrības daļa būtu informēta par plānotajām akcijām, informācija tiks izplatīta masu medijos un centra Facebook kontā.

 2024. gada 24. jūlijā tika izsludināta apspriede ar piegādātājiem, lai pilnveidotu iepirkuma Nr. BAC 2024/4.2-5/18 “Multidisciplinārā atbalsta pakalpojuma apraksta, vadlīniju un mācību programmas izstrāde un multidisciplinārā atbalsta pakalpojuma aprobācija” dokumentāciju un šobrīd notiek tehniskās specifikācijas pilnveide atbilstoši potenciālo pretendentu ieteikumiem. Plānotā iepirkuma mērķis ir izstrādāt divu līmeņu atbalsta pakalpojumu aprakstu, kur 1. līmenī pakalpojumi tiek īstenoti, bērnam atrodoties esošajā vidē, savukārt 2. līmenī - bērnam tiek nodrošināta vides maiņa, piešķirot atbalsta pakalpojumu ģimeniskā vidē, t.i. bērns tiek ievietots ģimenē ar profesionāli apmācītu audzinātāju, kurš kopā ar dažādiem speciālistiem nodrošina koordinētu bērnam nepieciešamo atbalstu un pakalpojumus uzvedības vai atkarības problēmu korekcijai, vai dzīvokļa pakalpojumu, t.i. bērnam uz noteiktu laiku tiek nodrošināts speciāli šim nolūkam sagatavots dzīvoklis, kurā uzturoties bērns saņem mentora atbalstu un individuālajām vajadzībām atbilstošos pakalpojumus. Tāpat ir plānots izstrādāt vadlīnijas pakalpojuma īstenošanai un mācību programmu speciālistiem, kuri pēc apmācībām nodrošinās multidisciplināro pakalpojumu. Ņemot vērā, ka šis pakalpojums ir inovatīvs pakalpojums, tas tiks ieviests izmēģinājumprojekta veidā, kur notiks regulāra pakalpojuma rezultātu analīze un pilnveide.

 2024. gada 25. jūlijā ir izsludināta apspriede ar piegādātājiem, lai pilnveidotu iepirkuma Nr. BAC 2024/4.2-5/19 “Mentora pakalpojuma apraksta un kompetences pilnveides programmas izstrāde, mācību organizēšana un mentora pakalpojuma nodrošināšana bērniem ar uzvedības vai atkarību problēmām vai to attīstības risku” dokumentāciju un šobrīd notiek tehniskās specifikācijas pilnveide atbilstoši potenciālo pretendentu ieteikumiem. Plānotā iepirkuma mērķis ir sniegt emocionālu un praktisku atbalstu bērniem ar uzvedības vai atkarību problēmām vai to attīstības risku uzvedības problēmu vai atkarību ietekmes mazināšanai, jaunu uzvedības modeļu apguvei un dzīves kvalitātes uzlabošanai. Iepirkuma ietvaros plānots izstrādāt Mentora pakalpojuma aprakstu un profesionālās kompetences pilnveides programmu mentoriem darbam ar bērniem ar uzvedības vai atkarību problēmām vai to attīstības risku, kā arī nodrošināt mentoru mācības un sniegt mentora pakalpojumu bērniem ar uzvedības vai atkarību problēmām vai to attīstības risku.

 Lai veidotu sadarbību ar valsts un pašvaldību iestādēm (izglītības, ārstniecības un bērnu aprūpes iestādēm, u.c.), un NVO, kā arī Bērnu tiesību aizsardzības sadarbības grupām (turpmāk – Sadarbības grupām) tika organizētas dažādas tikšanās:

* lai pārrunātu projektā plānotās aktivitātes un iespējamo sadarbību to īstenošanā, APD pārstāvji 2024. gada 16. janvārī tikās ar Labklājības un Tieslietu ministrijas, Valsts probācijas dienesta, Rīgas labklājības departamenta, Rīgas bērnu un jauniešu atbalsta centra pārstāvjiem;
* lai diskutētu par bērna atbalsta sistēmu un tās nepieciešamo pilnveidi, APD Projekta atbalsta pakalpojumu ieviešanas nodaļas pārstāvji 2024. gada 31. janvārī Rīgas bērnu, jauniešu un ģimeņu atbalsta centra struktūrvienībā “Imanta” organizēja domnīcu “Bērna ar uzvedības vai atkarības problēmām vajadzībās balstīta sadarbība”, kur tikās ar bērnu aprūpes iestāžu vadītājiem vai to deleģētajiem pārstāvjiem. Domnīcas dalībnieki tika informēti par centra mērķiem, uzdevumiem un darbības virzieniem, par atbalsta pasākumiem bērniem ar uzvedības vai atkarības problēmām un viņu ģimenēm, tai skaitā par APD projektu un centra Kompetenču pilnveides nodaļas projektu “Profesionālās kvalifikācijas pilnveide bērnu tiesību aizsardzības jautājumos un bērnu likumisko pārstāvju atbildības stiprināšana”, to mērķiem, mērķa grupām un aktivitātēm. Domnīcā piedalījās pārstāvji no Liepājas sociālā dienesta bērnu atbalsta centra “Dzintari”, daudzfunkcionālā sociālo pakalpojumu centra “Priedīte”, daudzfunkcionālā sociālo pakalpojumu centra “Priedīte” struktūrvienības “Bērnu sociālās aprūpes centrs”, sociālās aprūpes un rehabilitācijas centra “Eleja”, Grašu bērnu ciemata, ĢAC “Lejasstrazdi”, Gulbenes novada sociālā dienesta struktūrvienības "Ģimenes atbalsta centrs “Saule””, Īslīces SOS bērnu ciemata, Valmieras SOS Bērnu ciemata, Latvijas SOS BCA Jelgavas jauniešu mājas, daudzfunkcionālās sociālo pakalpojumu centra “Vecružina,”, biedrības “Centrs Elizabete”, Rīgas bērnu, jauniešu un ģimeņu sociālā atbalsta centra, BSRC “Mūsmājas”, Sociālā atbalsta un aprūpes centra “Avots”;
* APD Projekta atbalsta pakalpojumu ieviešanas nodaļas pārstāvji laika posmā no 2024.gada 6. februāra līdz 2024. gada 9. aprīlim apmeklēja 9 Pierīgas pašvaldības: Olaines, Mārupes, Ķekavas , Ādažu, Ropažu, Salaspils un Jelgavas novadu, kā arī Jelgavas un Jūrmalas valstspilsētas. Diskusiju laikā, tiekoties ar pašvaldību Sadarbības grupu locekļiem un Jaunatnes lietu speciālistiem, lai informētu par projektā plānotajām aktivitātēm, bērna atbalsta speciālista amata izveidi centrā un diskusiju procesā rastu labākos risinājumus jēgpilnai un efektīvai sadarbībai, vienlaikus ievērojot visu institūciju kompetences robežas darbā ar bērniem ar uzvedības vai atkarību problēmām vai to attīstības risku;
* APD pārstāvji laika posmā no 2024.gada 6. februāra līdz 12.jūnijam organizēja piecas reģionālās fokusdiskusijas pašvaldību Izglītības pārvalžu/nodaļu vadītājiem, speciālistiem un skolu vadītājiem, pedagogiem un atbalsta speciālistiem. Fokusdiskusijas tika organizētas Jēkabpilī, Saldū, Valmierā, Jelgavā un Ķekavā. Fokusdiskusijas mērķis bija uzklausīt un diskutēt par situāciju skolās darbā ar bērniem ar uzvedības un atkarību problēmām, skolās pieejamajiem resursiem un nepieciešamajiem atbalsta pasākumiem bērniem, pedagogiem un atbalsta speciālistiem. Fokusdiskusijas dalībnieki dalījās savā pieredzē, t.sk. ieviešot netipiskus, radošus paņēmienus, lai sniegtu efektīvākus atbalsta pasākumus mērķa grupas bērniem. Vienlaikus sniedza viedokli un ieteikumus turpmākajām diskusijām ar Izglītības un zinātnes ministriju par nepieciešamajām izmaiņām normatīvo aktu pilnveidē, lai mazinātu bērnu pāragru izglītības procesa pārtraukšanu, nepietiekama atbalsta dēļ.

***Turpmākās darbības***

Nākamajā pusgadā ir plānots:

* uzsākt iepirkumā Nr. 2024/4.2-5/13 “Tematiska atbalsta grupu nodrošināšana bērniem ar uzvedības vai atkarību problēmām un viņu ģimenēm, atbalsta grupu vadītāju mācību programmas izstrāde un līdzinieku konsultāciju koordinēšana” plānoto uzdevumu izpildi;
* izsludināt iepirkumu Nr. 2024/4.2-5/18 “Multidisciplinārā atbalsta pakalpojuma apraksta, vadlīniju un mācību programmas izstrāde un multidisciplinārā atbalsta pakalpojuma aprobācija” un Nr. 2024/4.2-5/19 “Mentora pakalpojuma apraksta un kompetences pilnveides programmas izstrāde, mācību organizēšana un mentora pakalpojuma nodrošināšana bērniem ar uzvedības vai atkarību problēmām vai to attīstības risku” un noslēgt līgumus to uzdevumu izpildei;
* uzsākt bērna atbalsta speciālistu pakalpojumu sniegšanu izmēģinājumprojektā visos Latvijas planošanas reģionos;
* uzsākt iepirkumā Nr. 2024/4.2-5/22 “Speciālistu telefona konsultāciju un to publicitātes nodrošināšana” noteikto uzdevumu izpildi;
* turpināt darbu pie izvērtējuma sagatavošanas, t.sk. sabiedriskās domas izpētes, atbilstoši 2024. gada 8. jūlijā noslēgtā līguma noteikumiem;
* turpināt darbu pie vadlīniju izstrādes bērna atbalsta speciālistiem atbilstoši 2024.gada 19. jūlijā noslēgtajā līgumā noteiktajam;
* izstrādāt iepirkuma dokumentāciju iepirkumiem “Izglītojoši un informatīvi pasākumi bērniem ar uzvedības un atkarību problēmām vai to attīstības risku un viņu ģimenēm”, “Atbalsta pakalpojuma apraksta izstrāde un atbalsta pakalpojuma aprobācija bērnu uzvedības vai atkarības problēmu risku atpazīšanai un mazināšanai izglītības iestādēs” un “Kompetences pilnveides programmas izstrāde un īstenošana”, nodot tos apspriedei ar piegādātājiem, kā arī nodrošināt to izsludināšanu, līgumu noslēgšanu un pakalpojumu sniegšanas uzsākšanu;
* turpināt nodrošināt projekta vadību.